SCC "2018Q3

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทย
และภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 14 พฤศจิกายน 2561

1	ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย และที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทจดทะเบียนกับตลาดหลักทรัพย์แห่งประเทศไทย เมื่อวันที่ 25 เมษายน 2518

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ และธุรกิจแพคเกจจิ้ง

2	เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้จัดทำขึ้นในรูปแบบย่อและจัดทำตามมาตรฐานการบัญชี ฉบับที่ 34 (ปรับปรุง 2560) เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีในพระบรมราชูปถัมภ์ (“สภาวิชาชีพบัญชี”) กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

งบการเงินรวมระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินรวมสำหรับปีสิ้นสุดวันที่ 31 ธันวาคม 2560 งบการเงินรวมระหว่างกาลไม่ได้รวมข้อมูลทางการเงินทั้งหมดตามข้อกำหนดสำหรับงบการเงินรวมประจำปี แต่เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้น การอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2560

นโยบายการบัญชีและวิธีการคำนวณที่ใช้ในงบการเงินรวมระหว่างกาลนี้มีความสอดคล้องกับการถือปฏิบัติในงบการเงินรวมสำหรับปีสิ้นสุดวันที่ 31 ธันวาคม 2560 ยกเว้นกรณีที่กลุ่มบริษัทได้นำมาตรฐานการรายงานทางการเงินที่ออกและปรับปรุงใหม่ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2561 มาถือปฏิบัติ การนำมาตรฐานการรายงานทางการเงินที่ออกและปรับปรุงใหม่มาถือปฏิบัติดังกล่าวไม่มีผลกระทบอย่างเป็นสาระสำคัญต่อนโยบายการบัญชี วิธีการคำนวณ และผลการดำเนินงานหรือฐานะการเงินของกลุ่มบริษัท

นอกเหนือจากมาตรฐานการรายงานทางการเงินที่ออกและปรับปรุงใหม่ข้างต้น สภาวิชาชีพบัญชีได้ออกมาตรฐานการรายงานทางการเงินหลายฉบับ ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2562 และ 2563 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมระหว่างกาลนี้ เนื่องจากยังไม่มีผลบังคับใช้ และได้เปิดเผยในหมายเหตุประกอบงบการเงินข้อ 17

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

(ค)	การประมาณการและการใช้ดุลยพินิจ

ในการจัดทำงบการเงินรวมระหว่างกาลให้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจ การประมาณการและข้อสมมติหลายประการ ซึ่งมีผลกระทบต่อการกำหนดนโยบายการบัญชีและการรายงานจำนวนเงินที่เกี่ยวกับสินทรัพย์ หนี้สิน รายได้ และค่าใช้จ่าย ผลที่เกิดขึ้นจริงอาจแตกต่างจากที่ประมาณการไว้

ข้อสมมติที่สำคัญในการถือปฏิบัติตามนโยบายการบัญชี และแหล่งข้อมูลสำคัญในการประมาณการ กลุ่มบริษัทได้ถือปฏิบัติเช่นเดียวกับการจัดทำงบการเงินรวมสำหรับปีสิ้นสุดวันที่ 31 ธันวาคม 2560 และรวมอยู่ในหมายเหตุประกอบงบการเงินระหว่างกาล ดังนี้

หมายเหตุ 3	การซื้อบริษัทย่อยเกี่ยวกับการวัดมูลค่ายุติธรรมของสิ่งตอบแทนที่โอนให้                   (รวมสิ่งตอบแทนที่คาดว่าจะต้องจ่าย) และมูลค่ายุติธรรมของสินทรัพย์ที่ได้มา         และหนี้สินที่รับมา

หมายเหตุ 5, 6 และ 7	การวัดมูลค่าที่คาดว่าจะได้รับคืนของสินทรัพย์แต่ละรายการและหน่วยสินทรัพย์ที่ก่อให้เกิดเงินสด

หมายเหตุ 10	การวัดมูลค่าของประมาณการหนี้สินไม่หมุนเวียนของโครงการผลประโยชน์เกี่ยวกับข้อสมมติหลักในการประมาณการตามหลักคณิตศาสตร์ประกันภัย

หมายเหตุ 14	การรับรู้รายการและการวัดมูลค่าประมาณการหนี้สินและหนี้สินที่อาจเกิดขึ้น

(ง)	เกณฑ์ในการจัดทำงบการเงินรวม

งบการเงินรวมระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2561 นี้ ได้รวมบัญชีของบริษัทปูนซิเมนต์ไทย จำกัด (มหาชน) และบริษัทย่อย โดยบริษัทย่อยที่นำมาจัดทำงบการเงินรวมระหว่างกาล มีดังนี้

1.	บริษัทย่อยในส่วนงานธุรกิจซีเมนต์และผลิตภัณฑ์ก่อสร้าง

2.	บริษัทย่อยในส่วนงานธุรกิจเคมิคอลส์

3.	บริษัทย่อยในส่วนงานธุรกิจแพคเกจจิ้ง

4.	บริษัทย่อยในส่วนงานอื่น

รายการที่มีนัยสำคัญระหว่างบริษัทและบริษัทย่อย ได้ถูกตัดรายการในการจัดทำงบการเงินรวมระหว่างกาลแล้ว

3	การซื้อธุรกิจและการเปลี่ยนแปลงในส่วนได้เสียในบริษัทย่อย

การซื้อธุรกิจ

ในระหว่างงวดเก้าเดือนของปี 2561 กลุ่มบริษัทได้มีการซื้อธุรกิจที่สำคัญ ดังนี้

Interpress Printers Sendirian Berhad ประเทศมาเลเซีย

เมื่อวันที่ 19 มกราคม 2561 บริษัทย่อยในธุรกิจแพคเกจจิ้ง ได้เข้าซื้อหุ้นร้อยละ 68 ใน Interpress Printers Sendirian Berhad (“IPSB”) ซึ่งเป็นผู้ผลิตบรรจุภัณฑ์กระดาษสำหรับอาหารชั้นนำที่ได้รับการยอมรับจากธุรกิจร้านอาหารบริการด่วนชั้นนำทั่วโลกในประเทศมาเลเซีย โดยการเข้าซื้อหุ้นดังกล่าวมีมูลค่าตามสัญญา 63 ล้านริงกิต หรือเทียบเท่าเงินบาทประมาณ 511 ล้านบาท

การได้มาซึ่งอำนาจควบคุมใน IPSB แสดงให้เห็นถึงความมุ่งมั่นของกลุ่มบริษัทในการเป็นผู้จําหน่ายบรรจุภัณฑ์แบบครบวงจรในภูมิภาคอาเซียนและจะช่วยเพิ่มศักยภาพในการตอบสนองความต้องการบริโภคอาหารบริการด่วนในภูมิภาคที่กําลังเติบโตอย่างรวดเร็วตามไลฟ์สไตล์และความพึงพอใจของผู้บริโภค

Binh Minh Plastics Joint Stock Company ประเทศเวียดนาม

เมื่อวันที่ 19 มีนาคม 2561 บริษัทย่อยในธุรกิจเคมิคอลส์ ได้เข้าซื้อหุ้นเพิ่มร้อยละ 30 ใน Binh Minh Plastics Joint Stock Company (“BMP”) ซึ่งเป็นผู้ผลิตและจัดจำหน่ายท่อและข้อต่อพีวีซีชั้นนำทางตอนใต้ของประเทศเวียดนาม โดยมีมูลค่าตามสัญญา 2,330 พันล้านเวียดนามดอง หรือเทียบเท่าเงินบาทประมาณ 3,208 ล้านบาท

การซื้อหุ้นเพิ่มดังกล่าว ทำให้กลุ่มบริษัทมีส่วนได้เสียใน BMP เพิ่มขึ้นจากเดิมร้อยละ 20 เป็นร้อยละ 50 และมีการประเมินมูลค่ายุติธรรมของเงินลงทุนใน BMP ก่อนการเปลี่ยนแปลงสถานะจากบริษัทร่วมเป็นบริษัทย่อย ดังนี้

*	มูลค่ายุติธรรมของส่วนได้เสียในบริษัทร่วมก่อนเป็นบริษัทย่อยของ BMP คำนวณโดยใช้ราคาอ้างอิงจากราคาหุ้นในตลาดหลักทรัพย์ ณ วันที่ซื้อ

การได้มาซึ่งอำนาจควบคุมใน BMP จะทำให้กลุ่มบริษัทสามารถขยายธุรกิจการผลิตท่อและข้อต่อพีวีซีในประเทศเวียดนาม และสามารถสร้างมูลค่าจากการเชื่อมโยงการผลิตไวนิลจากต้นน้ำไปจนถึงระดับปลายน้ำได้อย่างสมบูรณ์ ดังนั้น จากที่กล่าวข้างต้น ถือเป็นปัจจัยหลักที่ก่อให้เกิดค่าความนิยมจากการซื้อธุรกิจ

ในไตรมาสที่ 2 และไตรมาสที่ 3 ของปี 2561 ได้เข้าซื้อหุ้น BMP เพิ่มเติมในตลาดหลักทรัพย์โฮจิมินห์อีกร้อยละ 4 คิดเป็นมูลค่าลงทุน 228 พันล้านเวียดนามดอง หรือเทียบเท่าเงินบาทประมาณ 323 ล้านบาท ทำให้สัดส่วนการถือหุ้นเพิ่มขึ้นเป็นร้อยละ 54

การซื้อธุรกิจดังกล่าวข้างต้น กลุ่มบริษัทได้จ้างผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 30 กันยายน 2561 การประเมินมูลค่ายุติธรรมโดยผู้ประเมินราคาอิสระได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่ โดยในไตรมาสที่ 1 ของปี 2561 กลุ่มบริษัทได้มีการเจรจาปรับปรุงเงื่อนไข ตลอดจนทบทวนสินทรัพย์และหนี้สินที่ได้รับมาของ Vietnam Construction Materials Joint Stock Company ซึ่งเป็นการซื้อธุรกิจในไตรมาสที่ 1 ของปี 2560 ทำให้กลุ่มบริษัทปรับปรุงค่าความนิยมจากการซื้อธุรกิจลดลง 10 ล้านบาท และการปรับปรุงดังกล่าวเป็นไปตามเงื่อนไขการปรับปรุงการบันทึกบัญชีเกี่ยวกับการซื้อธุรกิจตามที่กล่าวไปข้างต้น

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

ทั้งนี้ เงินลงทุนค้างจ่ายจำนวน 88 ล้านบาท กลุ่มบริษัทจะจ่ายให้กับผู้ถือหุ้นเดิมที่ขายหุ้นให้แก่กลุ่มบริษัท เมื่อบรรลุเงื่อนไขตามที่กำหนดไว้ภายในเดือนพฤษภาคม 2564

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมระหว่างกาลสำหรับงวดเก้าเดือนสิ้นสุดวันที่ 30 กันยายน 2561 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขาย 3,252 ล้านบาท และกำไรสำหรับงวด 350 ล้านบาท ซึ่งรวมเป็นส่วนหนึ่งของผลการดำเนินงานของกลุ่มบริษัท ฝ่ายบริหารคาดว่าหากกลุ่มบริษัทได้มีการซื้อธุรกิจดังกล่าวตั้งแต่วันที่ 1 มกราคม 2561 กลุ่มบริษัทจะมีรายได้จากการขายเป็นจำนวนเงินรวม 362,133 ล้านบาท และมีกำไรสำหรับงวด เป็นจำนวนเงินรวม 34,316 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 14 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

การเปลี่ยนแปลงในส่วนได้เสียในบริษัทย่อย

การซื้อส่วนได้เสียในบริษัทย่อยโดยอำนาจการควบคุมไม่เปลี่ยนแปลง

ในระหว่างงวดเก้าเดือนของปี 2561 กลุ่มบริษัทได้ซื้อหุ้นใน Long Son Petrochemicals Co., Ltd. เพิ่มเติมจากร้อยละ 71 เป็นร้อยละ 100 บริษัทไดน่า แพคส์ จํากัด และบริษัทโอเรียนท์คอนเทนเนอร์ จํากัด เพิ่มเติมจากร้อยละ 75 เป็นร้อยละ 100 บริษัทโสสุโก้ แอนด์ กรุ๊ป (2008) จำกัด เพิ่มเติมจากร้อยละ 90 เป็นร้อยละ 100 และบริษัทย่อยอื่นๆ จำนวนเงินรวม 3,870 ล้านบาท

ผลกระทบของการเปลี่ยนแปลงในส่วนได้เสียของกลุ่มบริษัท ดังนี้

การจำหน่ายส่วนได้เสียในบริษัทย่อยทั้งหมด

ในไตรมาสที่ 3 ของปี 2561 บริษัทย่อยในธุรกิจเคมิคอลส์ ได้ขายหุ้นที่ถือทั้งหมดร้อยละ 65 ใน Alliance Petrochemical Investment (Singapore) Pte. Ltd. (“API”) ซึ่งเป็นโฮลดิ้งคัมพานีที่ถือหุ้นใน Mehr Petrochemical Company (P.J.S.C.) โดยมีมูลค่าตามสัญญา 83 ล้านดอลลาร์สหรัฐ หรือเทียบเท่าเงินบาทประมาณ 2,757 ล้านบาท และรับรู้กำไรจากการขายหุ้นก่อนภาษี 1,005 ล้านบาท และได้ขายหุ้นที่ถือทั้งหมดร้อยละ 60 ในบริษัทสยามสเตบิไลเซอร์ส แอนด์ เคมิคอลส์ จำกัด (“SSC”) ซึ่งเป็นผู้ผลิตสารให้ความอยู่ตัวกับการขึ้นรูปวัสดุพีวีซีในประเทศไทย โดยมีมูลค่าตามสัญญา 5.4 ล้านดอลลาร์สหรัฐ หรือเทียบเท่าเงินบาทประมาณ 178 ล้านบาท และรับรู้กำไรจากการขายหุ้นก่อนภาษี 48 ล้านบาท โดยกำไรจากการขายหุ้นได้รวมอยู่ในรายได้อื่นในงบกำไรขาดทุนรวม

ทั้งนี้ ณ 30 กันยายน 2561 กลุ่มบริษัทมีเงินค่าขายหุ้น API ค้างรับ จำนวน 58 ล้านดอลลาร์สหรัฐ หรือเทียบเท่าเงินบาทประมาณ 1,857 ล้านบาท โดยจะทยอยรับชำระเป็นงวดตามสัญญา ซึ่งจะได้รับครบเต็มจำนวนภายในเดือนกรกฎาคม 2563

4	บุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันหรือมีอิทธิพลอย่างมีนัยสำคัญทั้งทางตรงและทางอ้อมต่อบุคคลหรือกิจการในการตัดสินใจทางการเงินและการบริหารหรือในทางกลับกัน

รายการที่สำคัญกับกิจการที่เกี่ยวข้องกันสำหรับงวดสามเดือนและเก้าเดือนสิ้นสุดวันที่ 30 กันยายน และนโยบายการกำหนดราคาสรุปได้ดังนี้

ยอดคงเหลือ ณ วันที่ 30 กันยายน 2561 และ 31 ธันวาคม 2560 กับกิจการที่เกี่ยวข้องกันมีดังนี้

ลูกหนี้การค้า

ลูกหนี้หมุนเวียนอื่น

เงินให้กู้ยืมระยะสั้น

เงินให้กู้ยืมระยะยาว

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินให้กู้ยืมแก่กิจการที่เกี่ยวข้องกันมีดังนี้

เจ้าหนี้การค้า

เจ้าหนี้หมุนเวียนอื่น

เงินกู้ยืมระยะสั้น

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินกู้ยืมระยะสั้นจากกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

5	ลูกหนี้การค้าและลูกหนี้หมุนเวียนอื่น

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 15 - 90 วัน

6	เงินลงทุนชั่วคราวและเงินลงทุนเผื่อขาย

ณ วันที่ 30 กันยายน 2561 กองทุนส่วนบุคคลซึ่งบริหารงานโดยบริษัทบริหารสินทรัพย์อิสระ 3 ราย ได้ลงทุนใน
ตราสารหนี้ที่มีสภาพคล่องสูงและถูกจัดอันดับอยู่ในระดับความน่าเชื่อถือที่สามารถลงทุนได้ โดยมีอัตราผลตอบแทนร้อยละ 1.31 ถึง 3.23 ต่อปี (31 ธันวาคม 2560: ร้อยละ 0.98 ถึง 3.45 ต่อปี)

มูลค่ายุติธรรม

มูลค่ายุติธรรมของหลักทรัพย์เผื่อขาย รวมทั้งมูลค่าตามบัญชีถูกแสดงในงบแสดงฐานะการเงินรวม ณ วันที่ 30 กันยายน 2561 มีดังนี้

ตารางข้างต้นวิเคราะห์การวัดมูลค่ายุติธรรมที่เกิดขึ้นประจำสำหรับหลักทรัพย์เผื่อขาย การวัดมูลค่ายุติธรรมเหล่านี้ถูกจัดประเภทอยู่ในระดับที่ต่างกันของลำดับชั้นมูลค่ายุติธรรมตามข้อมูลที่ใช้ในการประเมินมูลค่า นิยามของระดับต่างๆ ที่เกี่ยวข้องกับเงินลงทุนของกลุ่มบริษัท มีดังนี้

ระดับ 1 : 	เป็นราคาเสนอซื้อขาย (ไม่ต้องปรับปรุง) ในตลาดที่มีสภาพคล่อง (ตลาดหลักทรัพย์) สำหรับสินทรัพย์หรือหนี้สินอย่างเดียวกัน และกลุ่มบริษัทสามารถเข้าถึงตลาดนั้น ณ วันที่วัดมูลค่า

ระดับ 2 : 	เป็นข้อมูลอื่นที่สังเกตได้ไม่ว่าโดยทางตรงหรือโดยทางอ้อมสำหรับสินทรัพย์หรือหนี้สินนั้นนอกเหนือจากราคาเสนอซื้อขายซึ่งรวมอยู่ในข้อมูลระดับ 1

กลุ่มบริษัทพิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

7	เงินลงทุนในบริษัทร่วมและการร่วมค้า

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในบริษัทร่วมและการร่วมค้า 
ซึ่งบันทึกโดยวิธีส่วนได้เสีย มีดังนี้

เงินลงทุนในบริษัทร่วมและการร่วมค้า ณ วันที่ 30 กันยายน 2561 และ 31 ธันวาคม 2560 และเงินปันผลรับจากเงินลงทุนสำหรับงวดเก้าเดือนสิ้นสุดวันที่ 30 กันยายน มีดังนี้

ในระหว่างปี 2561 กลุ่มบริษัทได้ซื้อหุ้นเพิ่มร้อยละ 34 ใน Binh Minh Plastics Joint Stock Company ทำให้บริษัทดังกล่าวเปลี่ยนสถานะจากบริษัทร่วมเป็นบริษัทย่อย ตามที่กล่าวไว้ในหมายเหตุประกอบงบการเงินข้อ 3

การซื้อเงินลงทุน

ในไตรมาสที่ 3 ของปี 2561 กลุ่มบริษัทได้ซื้อหุ้นร้อยละ 29 ใน PT Catur Sentosa Adiprana Tbk ซึ่งดำเนินธุรกิจหลัก 2 ประเภท ประกอบด้วยธุรกิจค้าปลีกสมัยใหม่ และธุรกิจกระจายสินค้าวัสดุก่อสร้างและสินค้าเกี่ยวกับบ้านในประเทศอินโดนีเซีย มูลค่าเงินลงทุนในบริษัทดังกล่าวคิดเป็นจำนวนเงิน 2,586 ล้านบาท

การจัดประเภทเป็นสินทรัพย์ไม่หมุนเวียนที่ถือไว้เพื่อขาย

กลุ่มบริษัทอยู่ระหว่างการดําเนินการขายหุ้นทั้งหมดที่ถืออยู่ในบริษัทสยาม มิตซุย พีทีเอ จำกัด และบริษัทไทย เพ็ท เรซิน จำกัด ณ วันที่ 30 กันยายน 2561 เงินลงทุนดังกล่าวถูกจัดประเภทเป็นสินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขาย

การจ่ายเงินปันผลเป็นหุ้นสามัญ

ในไตรมาสที่ 2 ของปี 2561 ที่ประชุมสามัญผู้ถือหุ้นของบริษัทสยามโกลบอลเฮ้าส์ จำกัด (มหาชน) มีมติอนุมัติจ่ายเงินปันผลประจำปี 2560 เป็นเงินสดและหุ้นสามัญ โดยมีกำหนดจ่ายในวันที่ 22 พฤษภาคม 2561 ซึ่งกลุ่มบริษัทมีสิทธิรับเงินปันผลเป็นหุ้นสามัญจำนวน 48 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงิน 48 ล้านบาท

8 	การเปลี่ยนแปลงของหนี้สินที่เกิดจากกิจกรรมจัดหาเงิน

9	หุ้นกู้

ณ วันที่ 30 กันยายน 2561 บริษัทได้ออกหุ้นกู้ประเภทไม่ด้อยสิทธิและไม่มีหลักประกัน มูลค่ารวม 181,500 ล้านบาท 
(31 ธันวาคม 2560: 181,500 ล้านบาท) ดังนี้

* ราคาซื้อขายสุดท้าย (บาทต่อหน่วย: มูลค่าต่อหน่วยเท่ากับ 1,000 บาท) ณ วันที่ 30 กันยายน 2561 และ 31 ธันวาคม 2560

มูลค่ายุติธรรมของหุ้นกู้ บริษัทได้พิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของบริษัทและคู่สัญญาตามความเหมาะสม

10	ประมาณการหนี้สินไม่หมุนเวียนสำหรับผลประโยชน์พนักงาน

กลุ่มบริษัทจ่ายค่าชดเชยผลประโยชน์ที่กำหนดไว้ตามข้อกำหนดของพระราชบัญญัติคุ้มครองแรงงาน พ.ศ. 2541 ในการให้ผลประโยชน์เมื่อเกษียณ และผลประโยชน์ระยะยาวอื่นแก่พนักงานตามสิทธิและอายุงาน

โครงการผลประโยชน์ที่กำหนดไว้มีความเสี่ยงจากการประมาณการตามหลักคณิตศาสตร์ประกันภัย ได้แก่ ความเสี่ยงของช่วงชีวิต ความเสี่ยงจากอัตราแลกเปลี่ยน ความเสี่ยงจากอัตราดอกเบี้ย และความเสี่ยงจากตลาด (เงินลงทุน)

ประมาณการหนี้สินไม่หมุนเวียนสำหรับผลประโยชน์พนักงานในงบแสดงฐานะการเงินรวม

การเปลี่ยนแปลงในมูลค่าปัจจุบันของประมาณการหนี้สินไม่หมุนเวียนของโครงการผลประโยชน์

การเปลี่ยนแปลงในมูลค่ายุติธรรมของสินทรัพย์โครงการของบริษัทย่อยในต่างประเทศ

ข้อสมมติหลักในการประมาณการตามหลักคณิตศาสตร์ประกันภัย ณ วันสิ้นรอบระยะเวลารายงาน

ประมาณการหนี้สินไม่หมุนเวียนของโครงการผลประโยชน์

*	อัตราผลตอบแทนในท้องตลาดของพันธบัตรรัฐบาลสำหรับเงินชดเชยตามกฎหมายแรงงานและเงินบำเหน็จ

**	ขึ้นอยู่กับระยะเวลาการทำงานของพนักงาน

***	อ้างอิงตามตารางมรณะไทย 2551 ประเภทสามัญ (TMO2008: Thai Mortality Ordinary Table 2008)

สินทรัพย์โครงการของบริษัทย่อยในต่างประเทศ

11	ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ในไตรมาสที่ 1 ของปี 2561 ผู้บริหารได้ปรับการแสดงข้อมูลตามส่วนงานธุรกิจ โดยค่าใช้จ่ายของหน่วยงานส่วนกลางได้ถูกรวมในผลการดำเนินงานของแต่ละส่วนงาน ทั้งนี้ ได้ปรับปรุงข้อมูลปี 2560 เพื่อให้สอดคล้องกับการนำเสนอข้อมูลตามส่วนงานธุรกิจปี 2561

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

หมายถึง กำไรก่อนส่วนแบ่งกำไรจากเงินลงทุนในบริษัทร่วมและการร่วมค้า ต้นทุนทางการเงิน ภาษีเงินได้ ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม

หมายถึง กำไรสำหรับงวดส่วนที่เป็นของผู้ถือหุ้นบริษัทใหญ่

ผลการดำเนินงานของส่วนงานธุรกิจ

ในไตรมาสที่ 3 ของปี 2561 กลุ่มบริษัทได้รับรู้ผลขาดทุนจากการด้อยค่า ซึ่งส่วนใหญ่ประกอบด้วยค่าความนิยม ที่ดิน อาคารและอุปกรณ์ โดยประมาณมูลค่าที่คาดว่าจะได้รับคืนของสินทรัพย์ที่เกี่ยวข้องกับธุรกิจดังกล่าวเป็นมูลค่าจากการใช้ ซึ่งวัดมูลค่าโดยการคิดลดกระแสเงินสดในอนาคตที่คาดว่าจะได้รับและใช้อัตราคิดลดจากต้นทุนเงินทุนถัวเฉลี่ยถ่วงน้ำหนักของกลุ่มบริษัท พบว่ามูลค่าตามบัญชีของหน่วยสินทรัพย์ที่เกี่ยวข้องกับธุรกิจดังกล่าวสูงกว่ามูลค่าที่คาดว่าจะได้รับคืน กลุ่มบริษัทจึงได้รับรู้ผลขาดทุนจากการด้อยค่าสินทรัพย์ดังกล่าวจำนวน 1,473 ล้านบาท รวมถึงได้ปรับลดมูลค่าสินค้าคงเหลือที่เกี่ยวข้องให้เป็นมูลค่าสุทธิที่คาดว่าจะได้รับจำนวน 259 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวมและแสดงภายใต้รายการค่าใช้จ่ายในการดำเนินงานในข้อมูลตามส่วนงานธุรกิจ โดยมีรายละเอียดดังนี้

12	กำไรต่อหุ้นขั้นพื้นฐาน

กำไรต่อหุ้นขั้นพื้นฐานสำหรับงวดสามเดือนและเก้าเดือนสิ้นสุดวันที่ 30 กันยายน คำนวณจากกำไรสำหรับงวดส่วนที่เป็นของผู้ถือหุ้นสามัญบริษัทใหญ่ และจำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้วระหว่างงวด โดยแสดงการคำนวณดังนี้

13	เงินปันผล

ที่ประชุมสามัญผู้ถือหุ้นของบริษัทเมื่อวันที่ 29 มีนาคม 2560 มีมติอนุมัติจ่ายเงินปันผลประจำปี 2559 ในอัตราหุ้นละ 19.00 บาท เป็นเงินประมาณ 22,800 ล้านบาท โดยได้จ่ายเงินปันผลงวดระหว่างกาลในอัตราหุ้นละ 8.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นจำนวนเงิน 10,198 ล้านบาท ซึ่งจ่ายแล้วเมื่อวันที่ 25 สิงหาคม 2559 และได้จ่ายเงินปันผลงวดสุดท้ายในอัตราหุ้นละ 10.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 12,600 ล้านบาท ซึ่งจ่ายแล้วในวันที่ 27 เมษายน 2560

ที่ประชุมสามัญผู้ถือหุ้นของบริษัทเมื่อวันที่ 28 มีนาคม 2561 มีมติอนุมัติจ่ายเงินปันผลประจำปี 2560 ในอัตราหุ้นละ 19.00 บาท เป็นเงินประมาณ 22,800 ล้านบาท โดยได้จ่ายเงินปันผลงวดระหว่างกาลในอัตราหุ้นละ 8.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นจำนวนเงิน 10,199 ล้านบาท ซึ่งจ่ายแล้วเมื่อวันที่ 24 สิงหาคม 2560 และได้จ่ายเงินปันผลงวดสุดท้ายในอัตราหุ้นละ 10.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผลคิดเป็นจำนวนเงิน 12,600 ล้านบาท ซึ่งจ่ายแล้วในวันที่ 20 เมษายน 2561

ที่ประชุมคณะกรรมการบริษัทเมื่อวันที่ 25 กรกฎาคม 2561 มีมติอนุมัติจ่ายเงินปันผลระหว่างกาลปี 2561
ในอัตราหุ้นละ 8.50 บาท ให้แก่ผู้ถือหุ้นเฉพาะผู้ที่มีสิทธิรับเงินปันผล คิดเป็นจำนวนเงินประมาณ 10,200 ล้านบาท ซึ่งจ่ายแล้วในวันที่ 22 สิงหาคม 2561

14	ภาระผูกพันและหนี้สินที่อาจเกิดขึ้น

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงสัญญาก่อสร้างของโรงงานปิโตรเคมีในประเทศเวียดนาม และสัญญาก่อสร้างโครงการขยายกำลังการผลิตของโรงงานโอเลฟินส์ในประเทศไทย มูลค่าตามสัญญาประมาณ 2,595 ล้านดอลลาร์สหรัฐ 19,613 พันล้านเวียดนามดอง และสกุลเงินอื่น รวมเทียบเท่าเงินบาทประมาณ 114,982 ล้านบาท

กลุ่มบริษัทได้ทำสัญญาซื้อขายเงินตราต่างประเทศล่วงหน้าและสัญญาแลกเปลี่ยนสกุลเงินกับธนาคารหลายแห่งทั้งในและต่างประเทศ โดยมีวัตถุประสงค์เพื่อป้องกันความเสี่ยงจากการลงทุนในต่างประเทศ จ่ายชำระเงินกู้ยืม จ่ายชำระค่าสินค้า เครื่องจักรและอุปกรณ์ รับชำระเงินให้กู้ยืม และรับชำระเงินค่าสินค้า มีรายละเอียดดังนี้

สัญญาดังกล่าวจะทยอยครบกำหนดภายในเดือนมกราคม 2562 (31 ธันวาคม 2560: ครบกำหนดภายในเดือนเมษายน 2563)

สัญญาดังกล่าวจะทยอยครบกำหนดภายในเดือนมกราคม 2563 (31 ธันวาคม 2560: ครบกำหนดภายในเดือนมิถุนายน 2562)

กลุ่มบริษัทได้ทำสัญญาเพื่อบริหารความเสี่ยงทางด้านราคาวัตถุดิบและพลังงานกับธนาคารในประเทศและธนาคารต่างประเทศหลายแห่ง มูลค่าตามสัญญาสุทธิ 177 ล้านดอลลาร์สหรัฐ หรือเทียบเท่าเงินบาทจำนวน 5,886 ล้านบาท (31 ธันวาคม 2560: 2 ล้านดอลลาร์สหรัฐ หรือเทียบเท่าเงินบาทจำนวน 68 ล้านบาท) โดยสัญญาดังกล่าวจะทยอยครบกำหนดภายในเดือนธันวาคม 2562 (31 ธันวาคม 2560: ครบกำหนดภายในเดือนธันวาคม 2561)

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 6,500 ล้านบาท ซึ่งสัญญาดังกล่าวมีระยะเวลา 7 ปี โดยเริ่มมีผลตั้งแต่เดือนมิถุนายน 2559

ในระหว่างปี 2561 บริษัทย่อยแห่งหนึ่งได้ทำสัญญาซื้อวัตถุดิบและสาธารณูปโภคกับบริษัทในต่างประเทศ อายุสัญญา 15 ปี โดยที่ทั้งสองฝ่ายมีข้อผูกพันที่จะต้องซื้อขายและส่งมอบวัตถุดิบและสาธารณูปโภคตามราคา ปริมาณ และเงื่อนไขที่ระบุในสัญญา

ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย ซึ่งคดีนี้ได้ยุติแล้ว

โดยเมื่อวันที่ 22 ธันวาคม 2558 ศาลฎีกาได้มีคำพิพากษาให้อดีตพนักงานผู้กระทำละเมิดต่อโจทก์ คืนหุ้นหรือใช้ราคาหุ้นตามราคาที่มีการซื้อขายครั้งสุดท้าย ณ วันที่ใช้เงิน ซึ่งต้องไม่ต่ำกว่าอัตราหุ้นละ 314.38 บาท รวมทั้งเงินปันผลที่ขาดอยู่และดอกเบี้ยจนกว่าชำระเสร็จ โดยให้บริษัทในฐานะนายจ้าง บริษัทศูนย์รับฝากหลักทรัพย์ (ประเทศไทย) จำกัด และบุคคลที่เกี่ยวข้องร่วมรับผิด ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในส่วนที่บริษัทอาจต้องรับผิดในงบแสดงฐานะการเงิน ณ วันที่ 31 ธันวาคม 2558 คิดเป็นจำนวนเงิน 201 ล้านบาท

ทั้งนี้ เมื่อวันที่ 21 มกราคม 2559 บริษัทได้ชำระหนี้ให้โจทก์เสร็จสิ้นแล้วด้วยการคืนใบหุ้นสามัญของบริษัท เงินปันผลก่อนฟ้องคดีพร้อมดอกเบี้ย เงินปันผลหลังฟ้องคดี และค่าใช้จ่ายต่างๆ ในการดำเนินคดี จำนวนเงินรวม 319 ล้านบาท ต่อมาบริษัทศูนย์รับฝากหลักทรัพย์ฯ ซึ่งเป็นจำเลยร่วมได้ยื่นคำร้องเพื่อขอให้ศาลฎีกาตีความคำพิพากษา โดยเมื่อวันที่ 21 พฤศจิกายน 2560 ศาลฎีกามีคำสั่งยกคำร้องดังกล่าวแล้ว บริษัทอยู่ระหว่างเตรียมฟ้องคดีไล่เบี้ยผู้เกี่ยวข้องต่อไป

15	เรื่องอื่นๆ

(ก) 	เมื่อวันที่ 29 กันยายน 2552 ศาลปกครองกลางได้มีคำสั่งคุ้มครองชั่วคราวที่สั่งให้หน่วยงานราชการ 8 แห่งระงับ 76 โครงการในพื้นที่มาบตาพุดและพื้นที่ใกล้เคียงจังหวัดระยองไว้เป็นการชั่วคราว ต่อมาศาลปกครองสูงสุดและศาลปกครองกลางได้มีคำสั่งให้ 12 โครงการดำเนินการต่อไปได้ ส่วนที่เหลืออีก 64 โครงการให้ระงับไว้ตามคำสั่งของศาลปกครองกลาง ในจำนวนนี้มีโครงการของกลุ่มบริษัท 18 โครงการ มูลค่าเงินลงทุน 57,500 ล้านบาท ซึ่งส่วนใหญ่เป็นโครงการของบริษัทร่วมทุนภายใต้ธุรกิจเคมิคอลส์

ต่อมาเมื่อวันที่ 2 กันยายน 2553 ศาลปกครองกลางได้มีคำสั่งพิพากษาให้เพิกถอนใบอนุญาตโครงการที่ออกหลังวันที่รัฐธรรมนูญปี 2550 มีผลบังคับใช้ และเข้าข่าย 11 ประเภทโครงการที่อาจก่อให้เกิดผลกระทบต่อชุมชนอย่างรุนแรง ตามประกาศกระทรวงทรัพยากรธรรมชาติและสิ่งแวดล้อม ลงวันที่ 31 สิงหาคม 2553 โดยผลของคำพิพากษาดังกล่าว โครงการเกือบทั้งหมดของกลุ่มบริษัทไม่เข้าข่ายประเภทโครงการที่อาจก่อให้เกิดผลกระทบอย่างรุนแรง จึงสามารถดำเนินการต่อไปได้ มีเพียง 1 โครงการที่เข้าข่ายตามประกาศดังกล่าว ซึ่งได้ดำเนินการให้เป็นไปตามหลักเกณฑ์ในมาตรา 67 วรรคสอง ของรัฐธรรมนูญปี 2550 เรียบร้อยแล้ว เมื่อปลายปี 2555 โดยการนิคมอุตสาหกรรมแห่งประเทศไทย (กนอ.) เห็นว่าโครงการได้ดำเนินการครบถ้วนแล้ว กนอ. จึงได้ส่งเรื่องให้อัยการเพื่อยื่นขอให้ศาลปกครองสูงสุดมีคำสั่งยกเลิกการระงับโครงการชั่วคราวเพื่อให้โครงการสามารถดำเนินการต่อไปได้ ซึ่งอัยการได้ยื่นคำร้องขอยกเลิกคำสั่งคุ้มครองชั่วคราวต่อศาลปกครองสูงสุดเมื่อวันที่ 1 เมษายน 2556 ต่อมาในเดือนกรกฎาคม 2557 ศาลปกครองสูงสุดได้มีคำสั่งยกเลิกการระงับโครงการดังกล่าว และในเดือนตุลาคม 2557 กลุ่มบริษัทได้รับใบอนุญาตจาก กนอ. และสามารถดำเนินงานตามโครงการได้ตามปกติ

ทั้งนี้ ในส่วนของคดี ผู้ฟ้องคดีและหน่วยงานราชการได้อุทธรณ์คำพิพากษาของศาลปกครองกลางต่อศาลปกครองสูงสุด

(ข)	ที่ประชุมคณะกรรมการบริษัท ครั้งที่ 219 (8/2560) เมื่อวันที่ 20 ธันวาคม 2560 ได้มีมติอนุมัติการสนับสนุนการปรับโครงสร้างของบริษัทย่อยซึ่งประกอบธุรกิจผลิตและจำหน่ายกระเบื้องเซรามิกในประเทศไทย การปรับโครงสร้างจะดำเนินการด้วยวิธีการควบบริษัท โดยควบบริษัทย่อยที่ถือหุ้นผ่านบริษัทเซรามิคซิเมนต์ไทย จำกัด จำนวน 5 บริษัท เป็นบริษัทใหม่ที่จะมีสถานะเป็นบริษัทจดทะเบียนในตลาดหลักทรัพย์แห่งประเทศไทย โดยธุรกรรมการควบบริษัทจะช่วยเพิ่มประสิทธิภาพในการดำเนินธุรกิจและศักยภาพในการแข่งขันจากมูลค่าเพิ่ม (Synergies) ในด้านการตลาดและการขาย ด้านการผลิต รวมถึงการวิจัยพัฒนาสินค้าเพื่อตอบสนองลูกค้าให้ดียิ่งขึ้น

บริษัทย่อยจำนวน 5 บริษัท ประกอบด้วย 1) บริษัทเซรามิคอุตสาหกรรมไทย จำกัด 2) บริษัทไทย-เยอรมัน เซรามิค อินดัสทรี่ จำกัด (มหาชน) 3) บริษัทเดอะ สยาม เซรามิค กรุ๊ป อินดัสทรี่ส์ จำกัด 4) บริษัทโสสุโก้ แอนด์ กรุ๊ป (2008) จำกัด และ 5) บริษัทเจมาโก จำกัด

ในไตรมาสที่ 1 ปี 2561 ที่ประชุมคณะกรรมการและที่ประชุมผู้ถือหุ้นของแต่ละบริษัทที่จะควบเข้ากัน มีมติอนุมัติการควบบริษัทแล้ว

ต่อมาเมื่อวันที่ 31 กรกฎาคม 2561 ได้มีการประชุมผู้ถือหุ้นร่วมระหว่างผู้ถือหุ้นของ 5 บริษัท โดยที่ประชุมมีมติอนุมัติเรื่องต่างๆของบริษัทใหม่ที่จะเกิดจากการควบบริษัท รวมทั้งอนุมัติชื่อของบริษัทใหม่เป็น บริษัทเอสซีจี เซรามิกส์ จำกัด (มหาชน) และจะใช้ชื่อย่อหลักทรัพย์ในตลาดหลักทรัพย์แห่งประเทศไทยว่า “COTTO” โดยมีทุนจดทะเบียนและทุนชำระแล้ว จำนวน 5,963 ล้านบาท เป็นหุ้นสามัญจำนวน 5,963 ล้านหุ้น มูลค่าที่ตราไว้หุ้นละ 1 บาท

ทั้งนี้ คณะกรรมการตลาดหลักทรัพย์ฯ ได้อนุมัติรับหลักทรัพย์ “ COTTO” เป็นหลักทรัพย์จดทะเบียนในตลาดหลักทรัพย์ฯ ตั้งแต่วันที่ 1 สิงหาคม 2561 และเริ่มซื้อขายตั้งแต่วันที่ 3 สิงหาคม 2561 เป็นต้นไป

16	เหตุการณ์ภายหลังรอบระยะเวลารายงาน

เมื่อวันที่ 1 ตุลาคม 2561 บริษัทได้ออกหุ้นกู้ครั้งที่ 2/2561 มูลค่า 10,000 ล้านบาท อายุ 4 ปี อัตราดอกเบี้ยคงที่ ร้อยละ 3.10 ต่อปี กำหนดจ่ายดอกเบี้ยทุกๆ 3 เดือน โดยเงินที่ได้รับจากการออกหุ้นกู้ได้นำไปไถ่ถอนหุ้นกู้ครั้งที่ 2/2557 มูลค่า 10,000 ล้านบาท ที่ครบกำหนดไถ่ถอน

17	มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

มาตรฐานการรายงานทางการเงินที่ออกและปรับปรุงใหม่ได้มีการประกาศแล้ว แต่ยังไม่มีผลบังคับใช้ กลุ่มบริษัทไม่ได้นำมาใช้ในการจัดทำงบการเงินรวมนี้ มาตรฐานการรายงานทางการเงินที่ออกและปรับปรุงใหม่นี้ อาจเกี่ยวข้องกับการดำเนินงานของกลุ่มบริษัท และถือปฏิบัติกับงบการเงินรวมสำหรับรอบระยะเวลาบัญชีที่เริ่มในหรือหลังวันที่ 1 มกราคม 2562 และ 2563 กลุ่มบริษัทไม่มีแผนที่จะนำมาตรฐานการรายงานทางการเงินนี้มาใช้ก่อนวันถือปฏิบัติ

* มาตรฐานการรายงานทางการเงินที่เกี่ยวข้องกับเครื่องมือทางการเงิน

มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า

มาตรฐานการรายงานทางการเงิน ฉบับที่ 15 ให้หลักการโดยรวมในการรับรู้รายได้ ทั้งจำนวนเงินและช่วงเวลาที่รับรู้ โดยรายได้จะรับรู้เมื่อ (หรือ ณ ขณะที่) กิจการส่งมอบการควบคุมสินค้าหรือบริการให้แก่ลูกค้าด้วยมูลค่าของรายได้ที่กิจการคาดว่าจะได้รับ

กลุ่มบริษัทได้ประเมินเบื้องต้นถึงผลกระทบที่อาจเกิดขึ้นต่องบการเงินรวมของกลุ่มบริษัทจากการถือปฏิบัติตามมาตรฐานการรายงานทางการเงินฉบับที่ 15 เป็นครั้งแรก ซึ่งคาดว่าไม่มีผลกระทบที่มีสาระสำคัญต่องบการเงินรวมในงวดที่ถือปฏิบัติ

มาตรฐานการรายงานทางการเงินที่เกี่ยวข้องกับเครื่องมือทางการเงิน

มาตรฐานการรายงานทางการเงินเหล่านี้ให้ข้อกำหนดเกี่ยวกับนิยามสินทรัพย์ทางการเงินและหนี้สินทางการเงินตลอดจนการรับรู้ การวัดมูลค่า การด้อยค่าและการตัดรายการ รวมถึงหลักการบัญชีของอนุพันธ์และการบัญชีป้องกันความเสี่ยง

ขณะนี้ผู้บริหารกำลังพิจารณาถึงผลกระทบที่อาจเกิดขึ้นจากการถือปฏิบัติตามมาตรฐานการรายงานทางการเงินที่เกี่ยวข้องกับเครื่องมือทางการเงินเป็นครั้งแรกต่องบการเงินรวม

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงินระหว่างกาล |

| 3 |  | การซื้อธุรกิจและการเปลี่ยนแปลงในส่วนได้เสียในบริษัทย่อย |

| 4 |  | บุคคลหรือกิจการที่เกี่ยวข้องกัน |

| 5 |  | ลูกหนี้การค้าและลูกหนี้หมุนเวียนอื่น |

| 6 |  | เงินลงทุนชั่วคราวและเงินลงทุนเผื่อขาย |

| 7 |  | เงินลงทุนในบริษัทร่วมและการร่วมค้า |

| 8 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 9 |  | หุ้นกู้ |

| 10 |  | ประมาณการหนี้สินไม่หมุนเวียนสำหรับผลประโยชน์พนักงาน |

| 11 |  | ข้อมูลตามส่วนงานธุรกิจ |

| 12 |  | กำไรต่อหุ้นขั้นพื้นฐาน |

| 13 |  | เงินปันผล |

| 14 |  | ภาระผูกพันและหนี้สินที่อาจเกิดขึ้น |

| 15 |  | เรื่องอื่นๆ |

| 16 |  | เหตุการณ์ภายหลังรอบระยะเวลารายงาน |

| 17 |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |

|  |  |  |



|  |  |  | (ล้านบาท) |

| มูลค่ายุติธรรมของส่วนได้เสียในบริษัทร่วมก่อนเป็นบริษัทย่อย * |  |  | 1,696 |

| หัก มูลค่าตามบัญชีของเงินลงทุนตามวิธีส่วนได้เสีย |  |  | (1,158) |

| กำไรจากการปรับมูลค่ายุติธรรมของเงินลงทุน |  |  | 538 |



|  |  | (ล้านบาท) |

| มูลค่าตามบัญชีของส่วนได้เสียที่ไม่มีอำนาจควบคุมที่ได้มา |  | 1,675 |

| หัก สิ่งตอบแทนที่โอนให้ส่วนได้เสียที่ไม่มีอำนาจควบคุม |  | (3,870) |

| ส่วนได้เสียของกลุ่มบริษัทที่ลดลงจากการเพิ่มสัดส่วนในบริษัทย่อย |  | (2,195) |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |  |  |

|  | 2561 |  | 2560 |  | 2561 |  | 2560 |  | นโยบายการกำหนดราคา |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |  |  |

| บริษัทร่วมและการร่วมค้า |  |  |  |  |  |  |  |  |  |

| ซื้อ | 5,603 |  | 5,559 |  | 17,299 |  | 17,738 |  | ราคาตลาด |

| ค่าบริการ | 157 |  | 174 |  | 486 |  | 502 |  | ราคาตลาด |

| รายได้จากการขายสินค้า | 14,967 |  | 12,874 |  | 43,315 |  | 39,128 |  | ราคาตลาด |

| รายได้ค่าบริการขนส่งและ    บริการอื่นๆ | 492 |  | 292 |  | 1,291 |  | 821 |  | ราคาตลาด |

| รายได้ค่าธรรมเนียมการจัดการ    บริหารและอื่นๆ | 586 |  | 395 |  | 1,486 |  | 1,313 |  | ส่วนใหญ่คิดตามอัตราร้อยละ ของรายได้จากการขาย |

| รายได้เงินปันผล | 140 |  | 78 |  | 7,354 |  | 10,123 |  | ตามจำนวนที่ประกาศจ่าย |

|  |  |  |  |  |  |  |  |  |  |

| บริษัทอื่น |  |  |  |  |  |  |  |  |  |

| ซื้อ | 697 |  | 583 |  | 2,031 |  | 1,878 |  | ราคาตลาด |

| รายได้จากการขายสินค้า | 79 |  | 71 |  | 219 |  | 200 |  | ราคาตลาด |

| รายได้ค่าบริการขนส่งและ    บริการอื่นๆ | 18 |  | 23 |  | 62 |  | 70 |  | ราคาตลาด |

| รายได้ค่าธรรมเนียมการจัดการ    บริหารและอื่นๆ | 136 |  | 80 |  | 302 |  | 236 |  | ส่วนใหญ่คิดตามอัตราร้อยละ ของรายได้จากการขาย |

| รายได้เงินปันผล | 1 |  | 3 |  | 932 |  | 1,416 |  | ตามจำนวนที่ประกาศจ่าย |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |

| บริษัทสยามโพลิเอททีลีน จำกัด | 1,953 |  | 1,875 |

| บริษัทกรุงเทพ ซินธิติกส์ จำกัด | 776 |  | 451 |

| บริษัทสยามสไตรีนโมโนเมอร์ จำกัด | 547 |  | 806 |

| บริษัทแกรนด์ สยาม คอมโพสิต จำกัด | 472 |  | 310 |

| บริษัทสยามเลเทกซ์สังเคราะห์ จำกัด | 467 |  | 558 |

| บริษัทไทย เอ็มเอ็มเอ จำกัด | 328 |  | 435 |

| PT Styrindo Mono Indonesia | 273 |  | 235 |

| PT Chandra Asri Petrochemical Tbk. | 225 |  | 67 |

| Mien Trung Joint Stock Corporation | - |  | 277 |

| บริษัทอื่นๆ | 672 |  | 635 |

|  | 5,713 |  | 5,649 |

| บริษัทอื่น |  |  |  |

| บริษัทเหล็กสยามยามาโตะ จำกัด | 58 |  | 78 |

| บริษัทอื่นๆ | 22 |  | 20 |

|  | 80 |  | 98 |

| รวม | 5,793 |  | 5,747 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| บริษัทร่วมและการร่วมค้า |  |  |  |

| บริษัทสยามคูโบต้าคอร์ปอเรชั่น จำกัด | 271 |  | 331 |

| บริษัทริเก้น (ไทยแลนด์) จำกัด | 82 |  | 11 |

| PT Chandra Asri Petrochemical Tbk. | 51 |  | 4 |

| Mitsui Advanced Composites (Zhongshan) Co., Ltd. | 48 |  | 61 |

| บริษัทสยาม มิตซุย พีทีเอ จำกัด | 29 |  | 27 |

| บริษัทไทย เอ็มเอ็มเอ จำกัด | 29 |  | 25 |

| บริษัทสยามเลเทกซ์สังเคราะห์ จำกัด | 29 |  | - |

| บริษัทแกรนด์ สยาม คอมโพสิต จำกัด | 25 |  | 22 |

| บริษัทไทย เพ็ท เรซิน จำกัด | 14 |  | 12 |

| บริษัทสยามนิปปอน อินดัสเตรียล เปเปอร์ จำกัด | 9 |  | 65 |

| บริษัทไอซิน ทาคาโอก้า ฟาวน์ดริ บางปะกง จำกัด | 3 |  | 97 |

| บริษัทนวโลหะอุตสาหกรรม จำกัด | 3 |  | 25 |

| บริษัทอื่นๆ | 86 |  | 95 |

|  | 679 |  | 775 |

| บริษัทอื่น |  |  |  |

| บริษัทเหล็กสยามยามาโตะ จำกัด | 36 |  | 32 |

| บริษัทอื่นๆ | 12 |  | 25 |

|  | 48 |  | 57 |

| รวม | 727 |  | 832 |

|  |  |  |  |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| PT M Class Industry | 67 |  | 68 |

| GTC Technology International, LP | 41 |  | 41 |

| บริษัทอื่นๆ | 8 |  | 8 |

| รวม | 116 |  | 117 |

|  |  |  |  |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| Mariwasa Holdings, Inc. | 79 |  | 84 |

| บริษัทเซกิซุย-เอสซีจี อินดัสทรี จำกัด | 9 |  | 17 |

| รวม | 88 |  | 101 |



|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| ระยะสั้น |  |  |  |

| ณ วันที่ 1 มกราคม | 117 |  | 124 |

| เพิ่มขึ้น | - |  | 8 |

| ลดลง | (1) |  | (13) |

| ณ วันที่ 30 กันยายน | 116 |  | 119 |



|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| ระยะยาว |  |  |  |

| ณ วันที่ 1 มกราคม | 101 |  | 90 |

| เพิ่มขึ้น | 1 |  | 17 |

| ลดลง | (14) |  | (6) |

| ณ วันที่ 30 กันยายน | 88 |  | 101 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัทสยามโพลิเอททีลีน จำกัด | 577 |  | 501 |

| PT Chandra Asri Petrochemical Tbk. | 505 |  | 454 |

| บริษัทสยามคูโบต้าคอร์ปอเรชั่น จำกัด | 307 |  | 470 |

| บริษัทกรุงเทพ ซินธิติกส์ จำกัด | 274 |  | 223 |

| บริษัทสยามอุตสาหกรรมยิปซัม (สระบุรี) จำกัด | 206 |  | 198 |

| บริษัทไทย เอ็มเอ็มเอ จำกัด | 134 |  | 172 |

| บริษัทสยามเลเทกซ์สังเคราะห์ จำกัด | 122 |  | 104 |

| บริษัทเซกิซุย-เอสซีจี อินดัสทรี จำกัด | 93 |  | 95 |

| Mehr Petrochemical Company (P.J.S.C.) | - |  | 1,565 |

| บริษัทอื่นๆ | 130 |  | 144 |

|  | 2,348 |  | 3,926 |

| บริษัทอื่น |  |  |  |

| บริษัทเหล็กสยามยามาโตะ จำกัด | 166 |  | 198 |

| บริษัทอื่นๆ | - |  | 5 |

|  | 166 |  | 203 |

| รวม | 2,514 |  | 4,129 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| บริษัทสยาม มิตซุย พีทีเอ จำกัด | 27 |  | - |

| บริษัทไอทีวัน จำกัด | 20 |  | 19 |

| บริษัทไทย เอ็มเอ็มเอ จำกัด | 14 |  | 14 |

| บริษัทอื่นๆ | 5 |  | 12 |

| รวม | 66 |  | 45 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| บริษัทร่วม |  |  |  |

| Binh Minh Viet Trading Investment Real Estate Joint Stock Company | 74 |  | - |

|  |  |  |  |

| บริษัทอื่น |  |  |  |

| PT Trans-Pacific Polyethylene Indonesia | 76 |  | 77 |

| รวม | 150 |  | 77 |



|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม | 77 |  | 84 |

| เพิ่มจากการซื้อธุรกิจ | 79 |  | - |

| เพิ่มขึ้น | 1 |  | - |

| ลดลง | (7) |  | - |

| ณ วันที่ 30 กันยายน | 150 |  | 84 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2561 |  | 2560 |  | 2561 |  | 2560 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 124 |  | 105 |  | 346 |  | 296 |

| ผลประโยชน์หลังออกจากงาน | 6 |  | 5 |  | 19 |  | 15 |

| รวม | 130 |  | 110 |  | 365 |  | 311 |



|  | หมายเหตุ | 30 กันยายน |  | 31 ธันวาคม |

|  |  | 2561 |  | 2560 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| กิจการที่เกี่ยวข้องกัน | 4 | 5,793 |  | 5,747 |

| บริษัททั่วไป |  | 49,697 |  | 41,936 |

| หัก ค่าเผื่อหนี้สงสัยจะสูญ |  | (1,003) |  | (911) |

| สุทธิ |  | 48,694 |  | 41,025 |

|  |  |  |  |  |

|  |  | 54,487 |  | 46,772 |

|  |  |  |  |  |

| ลูกหนี้หมุนเวียนอื่น |  |  |  |  |

| กิจการที่เกี่ยวข้องกัน | 4 | 727 |  | 832 |

| บริษัททั่วไป |  | 13,557 |  | 7,803 |

|  |  |  |  |  |

|  |  | 14,284 |  | 8,635 |

|  |  |  |  |  |

| รวม |  | 68,771 |  | 55,407 |

|  |  |  |  |  |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2561 |  | 2560 |  | 2561 |  | 2560 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| หนี้สงสัยจะสูญ | (31) |  | (18) |  | (62) |  | (28) |

| หนี้สูญได้รับคืน | 11 |  | 39 |  | 36 |  | 53 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |

| กิจการที่เกี่ยวข้องกัน |  |  |  |

| ภายในวันที่ครบกำหนดชำระ | 5,663 |  | 5,648 |

| เกินวันครบกำหนดชำระ |  |  |  |

| น้อยกว่า 3 เดือน | 127 |  | 98 |

| 3 - 6 เดือน | 3 |  | 1 |

|  |  |  |  |

| รวม | 5,793 |  | 5,747 |



| บริษัททั่วไป |  |  |  |

| ภายในวันที่ครบกำหนดชำระ | 43,295 |  | 35,796 |

| เกินวันครบกำหนดชำระ |  |  |  |

| น้อยกว่า 3 เดือน | 3,495 |  | 3,628 |

| 3 - 6 เดือน | 739 |  | 715 |

| มากกว่า 6 - 12 เดือน | 594 |  | 681 |

| มากกว่า 12 เดือน | 1,574 |  | 1,116 |

|  | 49,697 |  | 41,936 |

| หัก  ค่าเผื่อหนี้สงสัยจะสูญ | (1,003) |  | (911) |

| สุทธิ | 48,694 |  | 41,025 |

|  |  |  |  |

| รวม | 54,487 |  | 46,772 |



|  |  | 30 กันยายน | 30 กันยายน | 30 กันยายน |  |  | 31 ธันวาคม |

|  |  | 2561 | 2561 | 2561 |  |  | 2560 |

|  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| เงินลงทุนชั่วคราว |  |  |  |  |  |  |  |

| เงินฝากประจำกับสถาบันการเงิน |  | 5,213 | 5,213 | 5,213 |  |  | 3,542 |

| ตราสารหนี้ที่เป็นหลักทรัพย์เผื่อขาย (ในกองทุนส่วนบุคคล) |  | 12,411 | 12,411 | 12,411 |  |  | 9,429 |

| รวม |  | 17,624 | 17,624 | 17,624 |  |  | 12,971 |

|  |  |  |  |  |  |  |  |

| เงินลงทุนเผื่อขาย |  |  |  |  |  |  |  |

| ตราสารหนี้ที่เป็นหลักทรัพย์เผื่อขาย (ในกองทุนส่วนบุคคล) |  |  | 7,447 |  |  | 7,158 | 7,158 |

| ตราสารทุนที่เป็นหลักทรัพย์ในความต้องการของตลาด |  |  | 4 |  |  | 4 | 4 |

| รวม |  |  | 7,451 |  |  | 7,162 | 7,162 |



|  | มูลค่า |  | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม | มูลค่ายุติธรรม |

|  | ตามบัญชี |  | ระดับ 1 |  | ระดับ 2 |  | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| เงินลงทุนชั่วคราว |  |  |  |  |  |  |  |

| ตราสารหนี้ที่เป็นหลักทรัพย์เผื่อขาย  (ในกองทุนส่วนบุคคล) | 12,411 |  | - |  | 12,411 |  | 12,411 |

|  |  |  |  |  |  |  |  |

| เงินลงทุนเผื่อขาย |  |  |  |  |  |  |  |

| ตราสารหนี้ที่เป็นหลักทรัพย์เผื่อขาย  (ในกองทุนส่วนบุคคล) | 7,447 |  | - |  | 7,447 |  | 7,447 |

| ตราสารทุนที่เป็นหลักทรัพย์ในความต้องการของตลาด | 4 |  | 4 |  | - |  | 4 |

| รวม | 7,451 |  | 4 |  | 7,447 |  | 7,451 |



|  | หมายเหตุ | 2561 |  | 2560 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 98,331 |  | 95,498 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 11,890 |  | 14,206 |

| ลงทุนเพิ่มสุทธิ |  | 2,740 |  | 4,061 |

| รายได้เงินปันผล |  | (7,354) |  | (10,123) |

| จำหน่าย |  | (1,655) |  | (391) |

| การเปลี่ยนแปลงสถานะเป็นบริษัทย่อย | 3 | (1,158) |  | (2,061) |

| โอนไปสินทรัพย์ไม่หมุนเวียนที่ถือไว้เพื่อขาย |  | (2,465) |  | (722) |

| อื่นๆ |  | (162) |  | (738) |

| ณ วันที่ 30 กันยายน |  | 100,167 |  | 99,730 |

|  |  |  |  |  |

| ณ วันที่ 31 ธันวาคม |  |  |  | 98,331 |



|  | หมายเหตุ |  | เงินเบิกเกินบัญชีและ เงินกู้ยืมระยะสั้น |  | เงินกู้ยืม ระยะยาว | เงินกู้ยืม ระยะยาว |  | หุ้นกู้ |  | รวม |

|  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2561 |  |  | 19,783 |  |  | 8,246 |  | 181,134 |  | 209,163 |

| การเปลี่ยนแปลงจากกระแสเงินสดจากการจัดหาเงิน |  |  | 364 |  |  | (5,322) |  | 5 |  | (4,953) |

| การเปลี่ยนแปลงที่เกิดจากการได้มาในบริษัทย่อย | 3 |  | 237 |  |  | 86 |  | - |  | 323 |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  | (145) |  |  | (27) |  | - |  | (172) |

| ณ วันที่ 30 กันยายน 2561 |  |  | 20,239 |  |  | 2,983 |  | 181,139 |  | 204,361 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| ผลประโยชน์หลังออกจากงาน |  |  |  |

| เงินชดเชยตามกฎหมายแรงงาน | 7,168 |  | 6,833 |

| เงินบำเหน็จ | 84 |  | 87 |

|  |  |  |  |

| ผลประโยชน์ระยะยาวอื่น | 571 |  | 558 |

| ผลประโยชน์อื่นๆ | 206 |  | 205 |

| รวม | 8,029 |  | 7,683 |

| หัก  สินทรัพย์โครงการของบริษัทย่อยในต่างประเทศ | (110) |  | (110) |

| สุทธิ | 7,919 |  | 7,573 |



|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| ประมาณการหนี้สินไม่หมุนเวียนของโครงการผลประโยชน์ ณ วันที่ 1 มกราคม | 7,478 |  | 7,109 |

|  |  |  |  |

| รับรู้ในกำไรขาดทุน |  |  |  |

| ต้นทุนบริการปัจจุบัน | 403 |  | 424 |

| ดอกเบี้ยจากภาระผูกพัน | 188 |  | 175 |

| ผลขาดทุนจากการประมาณการตามหลักคณิตศาสตร์ประกันภัย | 14 |  | - |

|  | 605 |  | 599 |

| รับรู้ในกำไรขาดทุนเบ็ดเสร็จอื่น |  |  |  |

| ผล (กำไร) ขาดทุนจากการประมาณการตามหลักคณิตศาสตร์ประกันภัย | (32) |  | 30 |

| ผลต่างของอัตราแลกเปลี่ยนจากการแปลงค่างบการเงิน | (97) |  | (81) |

|  | (129) |  | (51) |

| อื่นๆ |  |  |  |

| ผลประโยชน์จ่าย | (123) |  | (124) |

| เพิ่มจากการซื้อธุรกิจ | - |  | 31 |

| อื่นๆ | (8) |  | - |

|  | (131) |  | (93) |

| ประมาณการหนี้สินไม่หมุนเวียนของโครงการผลประโยชน์ ณ วันที่ 30 กันยายน | 7,823 |  | 7,564 |



|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| สินทรัพย์โครงการ ณ วันที่ 1 มกราคม | 110 |  | 88 |

| จำนวนที่จ่ายสมทบ | 4 |  | 21 |

| ผลประโยชน์จ่าย | (4) |  | (9) |

| ผลตอบแทนจากสินทรัพย์โครงการ | - |  | 6 |

| ผลกำไรจากการประมาณการตามหลักคณิตศาสตร์ประกันภัย | - |  | 2 |

| สินทรัพย์โครงการ ณ วันที่ 30 กันยายน | 110 |  | 108 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ร้อยละ) | (ร้อยละ) | (ร้อยละ) |

|  |  |  |  |

| อัตราคิดลด * |  |  |  |

| - ประเทศไทย | 2.62 - 3.76 |  | 2.62 - 3.76 |

| - ประเทศเวียดนาม | 6.55 - 6.97 |  | 6.55 - 6.97 |

| - ประเทศอินโดนีเซีย | 6.97 - 8.75 |  | 6.97 - 8.75 |

| - อื่นๆ | 2.30 - 5.70 |  | 2.30 - 5.70 |

| อัตราการเพิ่มขึ้นของเงินเดือน | 3.00 - 9.00 |  | 3.00 - 9.00 |

| อัตราการหมุนเวียนพนักงาน ** | 1.00 - 35.00 |  | 1.00 - 35.00 |

| อัตรามรณะ *** | 25.00 ของ TMO2008 |  | 25.00 ของ TMO2008 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ร้อยละ) | (ร้อยละ) | (ร้อยละ) |

| อัตราคิดลด | 5.16 - 5.70 |  | 5.16 - 5.70 |



| ธุรกิจซีเมนต์และผลิตภัณฑ์ก่อสร้าง | ผลิตและจำหน่ายปูนซีเมนต์เทา คอนกรีตผสมเสร็จ ปูนซีเมนต์ขาว ปูนสำเร็จรูป กระเบื้องหลังคา อิฐบล็อกปูพื้น กระเบื้องเซรามิค สุขภัณฑ์และก๊อกน้ำต่างๆ    เป็นผู้จำหน่ายสินค้าซีเมนต์ วัสดุก่อสร้างและสินค้าอื่นๆ ผ่านช่องทางการจำหน่ายของผู้แทนจำหน่ายสินค้าในกลุ่มบริษัท รวมทั้งเป็นผู้นำเข้าเชื้อเพลิง เศษกระดาษและเศษเหล็ก |

|  |  |

| ธุรกิจเคมิคอลส์ | ผลิตและจำหน่ายโอเลฟินส์ โพลีโอเลฟินส์ และสินค้าเคมีภัณฑ์อื่นๆ |

|  |  |

| ธุรกิจแพคเกจจิ้ง | ผลิตและจำหน่ายกระดาษบรรจุภัณฑ์ บรรจุภัณฑ์ในรูปแบบต่างๆ ทั้งบรรจุภัณฑ์กระดาษ (บรรจุภัณฑ์กระดาษลูกฟูกและบรรจุภัณฑ์สำหรับอาหาร) และบรรจุภัณฑ์พลาสติก (บรรจุภัณฑ์อ่อนตัวและบรรจุภัณฑ์พลาสติกแบบแข็ง) รวมถึงผลิตและจำหน่ายเยื่อจากยูคาลิปตัส เยื่อเคมีละลายได้และกระดาษพิมพ์เขียน |

|  |  |

| ส่วนงานอื่น | ร่วมลงทุนกับบริษัทชั้นนำในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ และเหล็ก รวมทั้งการให้บริการอื่นๆ |



|  | ธุรกิจซีเมนต์และผลิตภัณฑ์ก่อสร้าง |  | ธุรกิจอื่นๆ |  | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สินค้าคงเหลือ | 85 |  | 174 |  | 259 |

| ที่ดิน อาคารและอุปกรณ์ | 440 |  | 217 |  | 657 |

| ค่าความนิยม | 816 |  | - |  | 816 |

| รวม | 1,341 |  | 391 |  | 1,732 |



|  | 2561 |  | 2560 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| สำหรับงวดสามเดือนสิ้นสุดวันที่ 30 กันยายน |  |  |  |

| กำไรสำหรับงวดส่วนที่เป็นของผู้ถือหุ้นสามัญบริษัทใหญ่ | 9,473 |  | 11,836 |

| จำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้ว | 1,200 |  | 1,200 |

| กำไรต่อหุ้นขั้นพื้นฐาน (บาท) | 7.89 |  | 9.86 |



|  | 2561 |  | 2560 |

|  | (ล้านบาท / ล้านหุ้น) | (ล้านบาท / ล้านหุ้น) | (ล้านบาท / ล้านหุ้น) |

| สำหรับงวดเก้าเดือนสิ้นสุดวันที่ 30 กันยายน |  |  |  |

| กำไรสำหรับงวดส่วนที่เป็นของผู้ถือหุ้นสามัญบริษัทใหญ่ | 34,281 |  | 42,474 |

| จำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้ว | 1,200 |  | 1,200 |

| กำไรต่อหุ้นขั้นพื้นฐาน (บาท) | 28.57 |  | 35.40 |



|  | 30 กันยายน |  | 31 ธันวาคม |

|  | 2561 |  | 2560 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ |  |  |  |

| เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 464 |  | 662 |

| (ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 802 |  | 913 |

| (ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 295 |  | 347 |

| (ง)	ภาระผูกพัน |  |  |  |

| -	ตามสัญญาซื้อวัตถุดิบ | 26,026 |  | 57,812 |

| -	ตามสัญญาเช่าและบริการ | 8,290 |  | 7,041 |

| -	ตามสัญญาซื้อที่ดิน ก่อสร้าง ติดตั้งเครื่องจักร และอื่นๆ | 122,664 |  | 7,197 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap | เงินกู้ยืม Swap |

|  | สกุลต่างประเทศ | สกุลต่างประเทศ | สกุลต่างประเทศ |  | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 กันยายน |  | 31 ธันวาคม |  | 30 กันยายน |  | 31 ธันวาคม |

|  | 2561 |  | 2560 |  | 2561 |  | 2560 |

|  | (ล้าน) | (ล้าน) | (ล้าน) |  | (ล้านบาท) | (ล้านบาท) | (ล้านบาท) |

| ดอลลาร์สหรัฐ | 10 |  | 92 |  | 336 |  | 2,771 |



|  | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา | มูลค่าตามสัญญา |

|  | ลูกหนี้ Forward | ลูกหนี้ Forward | ลูกหนี้ Forward | ลูกหนี้ Forward | ลูกหนี้ Forward | เจ้าหนี้ Forward | เจ้าหนี้ Forward | เจ้าหนี้ Forward | เจ้าหนี้ Forward | เจ้าหนี้ Forward |

|  | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท | สกุลต่างประเทศ | สกุลต่างประเทศ | เทียบเท่าเงินบาท | เทียบเท่าเงินบาท | เทียบเท่าเงินบาท |

|  | 30 ก.ย. | 31 ธ.ค. | 30 ก.ย. |  | 31 ธ.ค. | 30 ก.ย. | 31 ธ.ค. | 30 ก.ย. |  | 31 ธ.ค. |

|  | 2561 | 2560 | 2561 |  | 2560 | 2561 | 2560 | 2561 |  | 2560 |

|  | (ล้าน) | (ล้าน) | (ล้านบาท) | (ล้านบาท) | (ล้านบาท) | (ล้าน) | (ล้าน) | (ล้านบาท) | (ล้านบาท) | (ล้านบาท) |

| ดอลลาร์สหรัฐ | 432 | 571 | 14,060 |  | 18,763 | 459 | 284 | 14,868 |  | 9,334 |

| ยูโร | 8 | 10 | 297 |  | 389 | 51 | 25 | 1,933 |  | 971 |

| เยน | 84 | 117 | 24 |  | 34 | 4,127 | 404 | 1,207 |  | 124 |

| อื่นๆ |  |  | 365 |  | 111 |  |  | 57 |  | 84 |

| รวม |  |  | 14,746 |  | 19,297 |  |  | 18,065 |  | 10,513 |



| มาตรฐานการรายงานทางการเงิน | เรื่อง | มีผลบังคับใช้ |

| มาตรฐานการรายงานทางการเงิน ฉบับที่ 7* | การเปิดเผยข้อมูลสำหรับเครื่องมือทางการเงิน | 2563 |

| มาตรฐานการรายงานทางการเงิน ฉบับที่ 9* | เครื่องมือทางการเงิน | 2563 |

| มาตรฐานการรายงานทางการเงิน ฉบับที่ 15 | รายได้จากสัญญาที่ทำกับลูกค้า | 2562 |

| มาตรฐานการบัญชี ฉบับที่ 32* | การแสดงรายการสำหรับเครื่องมือทางการเงิน | 2563 |

| การตีความมาตรฐานการรายงานทางการเงิน ฉบับที่ 16* | การป้องกันความเสี่ยงของเงินลงทุนสุทธิในหน่วยงานต่างประเทศ | 2563 |

| การตีความมาตรฐานการรายงานทางการเงิน ฉบับที่ 19* | การชำระหนี้สินทางการเงินด้วยตราสารทุน | 2563 |